**Правилник**

**за дейността на Кръжок по публичноправни науки**

**Глава I**

**Общи положения**

**Чл. 1.** (1) Кръжокът по публичноправни науки, наричан по-нататък за краткост „Кръжокът”, е независимо, доброволно обединение на студенти и докторанти от Юридическия факултет на ПУ „Паисий Хилендарски”, създадено с решение на Катедра „Публичноправни науки” и Факултетен студентски съвет.

(2) Кръжокът цели предоставяне на висококачествени, практически насочени към дисциплините от сектора на публичното право допълнителни познания, съобразени с утвърдените учебни планове на ЮФ при ПУ „Паисий Хилендарски“ за студенти и докторанти.

(3) Кръжокът осъществява дейността си във взаимодействието с органи на държавната власт и местното самоуправление, съсловни и професионални организации, неправителствени организации, търговски дружества на национално и международно равнище, ръководството на Юридически Факултет и ПУ „Паисий Хилендарски” и др.

(4) Минималният брой членове на Кръжока е трима студенти и/или докторанти.

**Чл. 2**. Кръжокът си поставя за цел:

(1) да допринася за получаването на по-задълбочени познания в областта на Административно право и процес, Конституционно право, Медицинско право, Право на държавната служба, Общинско право и Правен режим на обществените поръчки, Финансово право и Данъчно право, съобразени с утвърдените от Факултета учебни програми чрез: срещи с български и чуждестранни академични преподаватели и гост-лектори, юристи, експерти-работещи в публичния сектор на държавното и местното управления, политици, дипломати, държавни служители, изтъкнати общественици, учени и други, имащи отношение към публичното право на Република България;

(2) организиране на научни дебати, семинари, решаване на казуси, възстановка на съдебни процеси, кръгли маси, симпозиуми, конференции, публични лекции и практически консултации с държавни и местни органи в сферата на публичното право;

(3) организиране и участие в университетски, национални и международни програми и юридически състезания по дебати и решаване на казуси от сферата на публичното право;

(4) проектна и друга дейност, която не противоречи на българското законодателство и вътрешните правила на ЮФ и ПУ „Паисий Хилендарски”.

(5) организирани посещения на институции, част от съдебната система-Административен съд, Върховен административен съд, както и извън нея- Общини, кметства и др.

(6) организирани дискусии на тема - съдебна практика, тълкувателни решения, законопроекти и др.

**Глава II**

**Органи на управление**

**Чл.3**. Кръжокът се състои от ръководител и координатор .

**Чл.4**. (1) Ръководител на кръжока е преподавател в ЮФ на ПУ и се определя с решение на Катедрата по „Публичноправни науки“ .

(2) Координаторът е студент или докторант в ЮФ на ПУ и се избира по предложение на ръководителя на Кръжока.

**Раздел I**

**Ръководител на кръжока**

**Чл. 5**.(1) Ръководи дейността на Кръжока, като в своята дейност се подпомага от координатора на Кръжока.

(2) Изготвя, заедно с координатора, плана-график за дейността на кръжока за всяка академична година.

(3) Представлява кръжока пред външни институции и координира цялостната му дейност. Организира посещенията на държавни и съдебни институции. Организира провеждането на симулативни съдебни процеси.

(4) Организира и съдейства за организирането на обществено-полезни проекти и инициативи, научно-образователни и научно-приложни програми, форуми и други академични събирания по проблеми, свързани с правото.

(5) Изпълнява и други функции, с които е натоварен от Катедра „Публичноправни науки” или ръководството на Юридическия факултет във връзка с дейността на Кръжокът.

**Раздел II**

**Координатор**

**Чл.6.** (1) Координаторът е изпълнителен орган на Кръжока. Той подпомага  
дейността му, съвместно и под ръководството на ръководителя.

(2) Координаторът:

1. предлага на ръководителя идеи и проекти, които да бъдат реализирани с цел осъществяване задачите по чл.2 от настоящия правилник.

2. следи за изпълнението на Годишния план на Кръжока и прави предложения за  
изменението му;  
  
 3. Координаторът се подпомага от заместник-координатор, който също е студент в ЮФ на ПУ „Паисий Хилендарски”. Той се избира по предложение на ръководителя на Кръжока. При нужда заместник-координаторът може да ръководи някоя от инициативите или проектите, след одобрение от ръководителя.

**Глава III  
Членство**

**Чл. 7.** (1) Членството в Кръжока е доброволно.

(2) Всеки един студент от втори до шести курс в редовна и задочна форма на обучение или докторант от специалността „Право”, може да заяви желанието си за членство в него.

(3) Членството в Кръжока е индивидуално. То е акт на свободно волеизявление.

(4)Членовете са редовни и почетни. Редовните са студенти и докторанти в Юридическия факултет.

(5) Почетните членове са завършили студенти, които подпомагат Кръжока и след дипломирането си. Почетни членове могат да бъдат и преподаватели в ЮФ, оказали помощ на дейността му, както и лица със значими постижения в областта на правото, които участват активно в научно-изследователската и преподавателска дейност.

(6) Почетни членове се приемат по предложение на ръководителя.

(7) Кандидатите за членство в Кръжока попълват заявление по образец, което се подава по електронен път до ръководителя на Кръжока.

**Раздел I**

**Прекратяване на членство**

**Чл.8** (1) Редовното членство в Кръжока по Публичноправни науки се прекратява:  
 1. с едностранно писмено волеизявление, отправено до ръководителя и координатора;

2. с изключване при грубо и систематично нарушаване на Правилника или добрите нрави;

3. При проявена явна или продължителна незаинтересованост към работата на Кръжока, както и при уронване на престижа му;

4. с прекратяване дейността на Кръжока.

**Раздел II**

**Права и задължения на членовете**

**Чл. 9**. Права на редовните членове на Кръжока:

(1) да участват лично в планирането и реализацията на дейността на Кръжока;

(2) да получават информация за дейността на Кръжока;

(3) да участват с предложения до ръководителя на Кръжока, за развитието на дейността му. Да вземат участие при организирането на тематични мероприятия, съобразени със задачите на Кръжока;

(4) да участват в разработването, обсъждането и приемането на всички решения и  
документи свързани с дейността на Кръжокът;

(5) други права и задължения, произтичащи от текущата дейност на Кръжока, които не противоречат на Правилника за дейност.

**Глава IV  
Партньори**

**Чл. 10.** (1) Партньори на Кръжока могат да бъдат:

1. специализираните студентски общности – независими формации, обединяващи  
студентите с общи интереси. Основен и официален партньор е Факултетният студентски съвет на ПУ.

2. стопански и неправителствени организации.

(3) участват съвместно при реализирането на проекти;

(4) организират редовни срещи на ръководствата си и съгласуват дейностите си в  
областите от взаимен интерес;

(5) сключват споразумения помежду си.

**Глава VI**

**Архив и документация**

Чл. 12(1) Кръжокът води следнaта документация:  
1. Списък за членския състав, в който се вписват основни данни за членовете на Кръжока;   
2. Архив на проектната документация, която се съхранява от координатора.  
3. Снимков архив на Кръжока;  
4.Други документи и книжа, необходими за правилното функциониране на Кръжока.